recursal/SuperWikiNEXT-32B huggingface dataset:
Το **Haiku** (επίσης γνωστό ως Haiku OS) είναι ελεύθερο και ανοιχτού κώδικα λειτουργικό σύστημα για προσωπικούς υπολογιστές. Αναπτύσσεται ως συνέχεια του BeOS από μια ανεξάρτητη ομάδα εθελοντών και προορίζεται για οικιακή χρήση, ενώ είναι συμβατό με τα πρότυπα POSIX.

Ιστορικό
--------

Μετά την εμπορική αποτυχία του λειτουργικού συστήματος BeOS και την πώληση, τον Αύγουστο του 2001 και σε τιμή 11 εκατ. $, της ιδιοκτησίας του στην εταιρεία Palm, η οποία δεν θα συνέχιζε την ανάπτυξη του προϊόντος, παρουσιάστηκε έντονο ενδιαφέρον για την συνέχεια υποστήριξης του συστήματος μέσω ενός μοντέλου ανοιχτού κώδικα. Ωστόσο, η πρόταση για πώληση μιας άδειας και την μεταβίβαση του κώδικα στην ενδιαφερόμενη κοινότητα δεν εγκρίθηκε από την Palm.

Την ίδια χρονιά ξεκινούν εγχειρήματα λειτουργικού συστήματος ανοιχτού κώδικα που έχουν ως στόχο να δημιουργήσουν έναν κλώνο του BeOS. Όλα σχεδόν έπαψαν να αναπτύσσονται μέσα σε πέντε χρόνια από το 2001. Από αυτά επιβίωσε μόνο το εγχείρημα OpenBeOS.

Για την υποστήριξη του εγχειρήματος OpenBeOS ιδρύθηκε το 2003 η μη κερδοσκοπική οργάνωση *Haiku Inc.* με έδρα τη Νέα Υόρκη, από τον ιδρυτή του εγχειρήματος, Μάικλ Φίππς.

To 2004, μετά από απαίτηση της Palm, το εγχείρημα OpenBeOS μετονομάζεται σε Haiku.

Παραπομπές
----------

1. ↑  «Milestone R1/alpha1 – Haiku». *dev.haiku-os.org*. Ανακτήθηκε στις 17 Ιουνίου 2021.
2. ↑  «Milestone R1/beta2 – Haiku». *dev.haiku-os.org*. Ανακτήθηκε στις 17 Ιουνίου 2021.
3. ↑  «General FAQ». *Haiku Project* (στα Αγγλικά). Ανακτήθηκε στις 17 Ιουνίου 2021.
4. ↑  «Be Announces Sale of Intellectual Property and Technology Assets to Palm». *web.archive.org*. 21 Αυγούστου 2001. Αρχειοθετήθηκε από το πρωτότυπο στις 21 Αυγούστου 2001. Ανακτήθηκε στις 22 Ιουνίου 2021. CS1 maint: Unfit url (link)
5. ↑  Andrew Orlowski. «Palm scuppers BeOS co-op hopes». *www.theregister.com* (στα Αγγλικά). Ανακτήθηκε στις 22 Ιουνίου 2021.
6. ↑  «Palm: The Rise and Fall of a Legend». *TechnoBuffalo*. 31 Μαρτίου 2011. Ανακτήθηκε στις 22 Ιουνίου 2021.
7. 1 2  «A History of Palm, Part 5: The End and the Post Mortem». *Low End Mac* (στα Αγγλικά). 25 Ιουλίου 2016. Ανακτήθηκε στις 22 Ιουνίου 2021.
8. ↑  «About Haiku, Inc. - Haiku, Inc». *www.haiku-inc.org*. Ανακτήθηκε στις 22 Ιουνίου 2021.
9. ↑  «Haiku, Inc». *Haiku Project* (στα Αγγλικά). Ανακτήθηκε στις 22 Ιουνίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Haiku OS** |

* Επίσημη ιστοσελίδα
* Haiku Inc.
* Haiku Depot (αποθετήριο εφαρμογών)
Ο **Βαρδάνης** με το παρωνύμιο *Τούρκος* (άκμασε 795-903) ήταν Ρωμαίος στρατηγός Αρμενικής καταγωγής, που ξεκίνησε μία ανεπιτυχή εξέγερση ενάντια στον Νικηφόρο Α΄ (βασ. 802-811) το 803. Αν και ήταν μεγάλος υποστηρικτής της Ειρήνης της Αθηναίας (βασ. 797-802), σύντομα μετά την εκτόπισή της ορίστηκε από τον Νικηφόρο Α΄ ως διοικητής τού στρατού στην Ανατολή. Από τη θέση αυτή ξεκίνησε στάση τον Ιούλιο τού 803, μάλλον αντιτιθέμενος στην οικονομική και θρησκευτική πολιτική εκείνου. Τα στρατεύματά του βάδισαν προς την Κωνσταντινούπολη, αλλά απέτυχε να κερδίσει τη λαϊκή υποστήριξη. Τότε μερικοί σημαντικοί υποστηρικτές του τον εγκατέλειψαν και ο Βαρδάνης, αντί να πολεμήσει με αυτούς που τού έμειναν πιστοί, παραδόθηκε. Αποσύρθηκε ως μοναχός σε μία μονή, που είχε ιδρύσει. Εκεί τυφλώθηκε, ίσως με διαταγή τού Νικηφόρου Α΄.

Ο Νικηφόρος Α΄, εναντίον τού οποίου θέλησε να εξεγερθεί ο Βαρδάνης.

Οικογένεια
----------

Νυμφεύτηκε τη Δομνίκη και είχε τέκνα:

* Θέκλα απεβ. π. 823, παντρεύτηκε τον Μιχαήλ Β΄ τον Τραυλό, Αυτοκράτορα των Ρωμαίων.

Πράγματι οι Συνεχιστές Θεοφάνη και ο Ιωσήφ Γενέσιος αναφέρουν, ότι πάντρεψε δύο από τις κόρες του με τον Μιχαήλ Β΄ και με έναν βοηθό του. Ο Γουέιρεν Τρέντγκολντ ταυτίζει τη 2η κόρη με μία, που το όνομά (ή το παρωνύμιό) της ήταν Μπάρκα και ήταν η πρώτη σύζυγος τού Λέοντα Ε΄ του Αρμένιου. Αυτή τη διαζεύχθηκε ο Λέων Ε΄ μόλις έγινε Αυτοκράτορας το 813 για να νυμφευτεί τη Θεοδοσία. Έτσι η Μπάρκα πρέπει να είναι η μητέρα τού γιού του Συμβάτιου. Πάντως η Θεοδοσία είναι η μόνη με σαφήνεια τεκμηριωμένη σύζυγος τού Λέοντα Ε΄ και δεν υπάρχουν αποδείξεις για διαζύγιο ή 2ο γάμο. Ο Λέων Ε΄ αναφέρεται επίσης ως "εξάδελφος" τού Βαρδάνη, αλλά δεν είναι σαφές αν είναι κυριολεξία ή έχει την έννοια τού γαμπρού. Αν ήταν το πρώτο, η οικογενειακή αυτή συγγένεια θα απαγόρευε έναν τέτοιο γάμο. Η αναφορά αυτή ίσως είναι μία μεταγενέστερη επινόηση, που φτιάχτηκε όμοια με τον γάμο της Θέκλας με τον Μιχαήλ Β΄. Επίσης είναι γνωστός και ένας γιος, ο:

* Βρυέννιος/Βριένης, που το 813 κατείχε υψηλό αξίωμα. Επίσης αναφέρεται και μία:
* κόρη, άγαμη, καθώς και
* άλλα (ανώνυμα) μικρότερα τέκνα το 803.

Ένα μέρος της περιουσίας τού Βαρδάνη δόθηκε στη Δομνίκη και τα παιδιά της, ένα μέρος παραχωρήθηκε στους πτωχούς και ένα μέρος αφιερώθηκε στην ίδρυση μίας μικρής μονής στην Κωνσταντινούπολη, όπου αποσύρθηκαν εκεί.

Πηγές
-----

* Kiapidou, Irini-Sofia (17 January 2003). "Rebellion of Bardanes Tourkos, 803". Encyclopaedia of the Hellenic World, Asia Minor. Athens, Greece: Foundation of the Hellenic World. Archived from the original on 11 August 2011. Retrieved 2 July 2010.
* Kountoura-Galaki, Eleonora (1983). "Ἡ ἐπανάσταση τοῦ Βαρδάνη Τούρκου" [The revolt of Bardanes Tourkos]. Byzantine Symmeikta (in Greek) (5): 203–215. ISSN 1105-1639.
* Treadgold, Warren T. (1988). The Byzantine Revival, 780–842. Stanford, California: Stanford University Press. ISBN 0-8047-1462-

Παραπομπές
----------

1. ↑  Ανακτήθηκε στις 26  Νοεμβρίου 2018.
Ο **Σον Γκαν** (γεννημένος στις 22 Μαΐου του 1974) είναι Αμερικανός ηθοποιός. Είναι γνωστός για τους ρόλους του ως Κερκ Γκλίσον στην τηλεοπτική σειρά *Οικογένεια Γκίλμορ* (2000–2007) και Κράγκλιν Ομπφόντερι στο Κινηματογραφικό Σύμπαν της Marvel (MCU). Έχει εμφανιστεί ως ο δεύτερος χαρακτήρας στις ταινίες *Φύλακες του Γαλαξία* (2014), *Φύλακες του Γαλαξία 2* (2017), *Εκδικητές: Η Τελευταία Πράξη* (2019), *Thor: Love and Thunder* (2022) και *Φύλακες του Γαλαξία 3* (2023), στην τηλεοπτική σειρά κινουμένων σχεδίων *What If...?* (2021–σήμερα) και στο τηλεοπτικό σπέσιαλ *Οι Φύλακες του Γαλαξία Εορταστικό Αφιέρωμα* (2022).

Επίσης υποδύθηκε τον Weasel και τον Calendar Man στην ταινία του Εκτεταμένου Σύμπαντος της DC (DCEU) *The Suicide Squad* (2021). Θα επαναλάβει τον ρόλο του Weasel στην τηλεοπτική σειρά κινουμένων σχεδίων του Σύμπαντος της DC (DCU) *Creature Commandos* (2024), στην οποία επίσης θα υποδυθεί τον G.I. Robot. Στο DCU επίσης θα υποδυθεί τον Μάξγουελ Λορντ. Είναι ο αδελφός του σκηνοθέτη Τζέιμς Γκαν και εμφανίζεται συχνά σε ταινίες του.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  (Αγγλικά) *Internet Movie Database*. tt10648342. Ανακτήθηκε στις 10  Ιουλίου 2022.
3. ↑  «James Gunn on Facebook | Ghostarchive». *ghostarchive.org*. Ανακτήθηκε στις 17 Δεκεμβρίου 2023.
4. ↑  Jennings, Collier (3 Φεβρουαρίου 2023). «Who in the Hell Are the Creature Commandos – the Furry Heroes Headed to the DCU?». *Collider* (στα Αγγλικά). Ανακτήθηκε στις 17 Δεκεμβρίου 2023.

Εξωτερικοί σύνδεσμοι
--------------------

* Σον Γκαν στην IMDb
Το **Παγκόσμιο Κύπελλο χειροσφαίρισης γυναικών** (GF World Cup) είναι διοργάνωση της χειροσφαίρισης. Γίνεται κάθε χρόνο από το 2005. Σταθερός τόπος διεξαγωγής του είναι η πόλη Έρχους της Δανίας. Διοργανώνεται από την Ομοσπονδία Χειροσφαίρισης της Δανίας και χρηματοδοτείται από την ασφαλιστική εταιρεία GF Forsikring. Η Ρουμανία κέρδισε στον τελικό τη Νορβηγία με 28-27, στην διοργάνωση του 2009, στις 27 Σεπτεμβρίου. Το χάλκινο μετάλλιο κατέκτησε η Γερμανία νικώντας τη Δανία με 36-34.

2010
----

Στην διοργάνωση του 2010, από τις 21 ως τις 26 Σεπτεμβρίου, τον τίτλο κατέκτησε η Ρουμανία για δεύτερη συνεχή χρονιά, επικρατώντας της Νορβηγίας με 24-23. Το χάλκινο μετάλλιο κατέκτησε η Γαλλία, με νίκη 28-26 επί της Δανίας.

Νικήτριες
---------

| Διοργ. | Τόπος διεξαγωγής τελικής φάσης | Χρυσό Μετάλλιο | Αργυρό Μετάλλιο | Χάλκινο Μετάλλιο |
| --- | --- | --- | --- | --- |
| **I**

---

**2005** | Δανία  Έρχους |   Νορβηγία |   Νότια Κορέα |   Ρωσία |
| **IΙ**

---

**2006** | Δανία  Έρχους |   Ρωσία |   Ρουμανία |   Δανία |
| **ΙΙI**

---

**2007** | Δανία  Έρχους |   Ρωσία |   Γαλλία |   Νορβηγία |
| **ΙV**

---

**2008** | Δανία  Έρχους |   Νορβηγία |   Δανία |   Γαλλία |
| **V**

---

**2009** | Δανία  Έρχους |   Ρουμανία |   Νορβηγία |   Γερμανία |
| **VΙ**

---

**2010** | Δανία  Έρχους |   Ρουμανία |   Νορβηγία |   Γαλλία |
| **VΙI**

---

**2011** | Δανία  Έρχους |   Ρωσία |   Νορβηγία |   Γαλλία |

Μετάλλια σε όλες τις διοργανώσεις
---------------------------------

|  Θέση  | Χώρα | Χρυσά | Αργυρά | Χάλκινα | Σύνολο |
| --- | --- | --- | --- | --- | --- |
| 1 |  Ρωσία | 3 | 0 | 1 | 4 |
| 2 | Νορβηγία Νορβηγία | 2 | 3 | 1 | 6 |
| 3 |  Ρουμανία | 2 | 1 | 0 | 3 |
| 4 |  Γαλλία | 0 | 1 | 3 | 4 |
| 5 |  Δανία | 0 | 1 | 1 | 2 |
| 6 | Νότια Κορέα Νότια Κορέα | 0 | 1 | 0 | 1 |
| 7 |  Γερμανία | 0 | 0 | 1 | 1 |

Παραπομπές
----------

1. ↑  Sports 123.com[*νεκρός σύνδεσμος*], Αναλυτικά αποτελέσματα της διοργάνωσης του 2009.

Εξωτερικοί σύνδεσμοι
--------------------

* Νικήτριες σε όλες τις διοργανώσεις, Sports 123.

Δες επίσης
----------

* Παγκόσμιο κύπελλο χειροσφαίρισης ανδρών
Ο **Ιλυά (Iliya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,3. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τον μυθικό ιππότη Ιλυά Μούρομετς των σλαβικών θρύλων, ήρωα ρωσικών επών.

Εξαιτίας και της πολύ μεγάλης εκκεντρότητας της τροχιάς του, ο Ιλυά κοντά στο περιήλιο της τροχιάς του βρίσκεται έξω από την Κύρια Ζώνη και τέμνει την τροχιά του πλανήτη `Αρη.

Φυσικά χαρακτηριστικά
---------------------

Τα φυσικά χαρακτηριστικά του Ιλυά είναι άγνωστα.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

  


Αστεροειδείς| 2967 Βλαντισβιάτ | 2968 Ιλυά | 2969 Μίκουλα |
Ο **Αγουστίν Ουμπάλ** (γεννήθηκε στο Μοντεβιδέο, στις 19 Ιουλίου 2003) είναι Ουρουγουανός καλαθοσφαιριστής που εργάζεται ως πόιντ γκαρντ για το Ισπανικό Πρωτάθλημα (Liga ACB) με την ομάδα της Μπαρτσελόνα. Είναι επίσης διεθνής παίχτης με την ομάδα καλαθοσφαίρισης της Ουρουγουάης .

Σταδιοδρομία
------------

Ξεκίνησε την αθλητική του σταδιοδρομία στο Κλουμ Μαλβίν και από εκεί πήγε στην Μπαρτσελόνα B. Στα μέσα Αυγούστου του 2021, κλήθηκε να είναι μέλος της πρώτης ομάδας της Μπαρτσελόνα που αγωνίζεται στο Ισπανικό Πρωτάθλημα (Liga ACB) και έκανε την παρθενική εμφάνισή του τον Οκτώβριο απέναντι στην Ρεάλ Μπέτις Μπαλονθέστο. Πέτυχε τους πρώτους επαγγελματικούς πόντους του σε έναν αγώνα που έπαιξε με την Κλουμπ Μπαλονθέστο Μιραφλόρες (επίσης γνωστή ως Σαν Πάμπλο Μπούργος), στην 11η αγωνιστική του Ισπανικού Πρωταθλήματος (Liga ACB).

Σε διεθνείς διοργανώσεις, έπαιξε τον πρώτο του αγώνα στην Ευρωλίγκα απέναντι στην ΑΣΒΕΛ Λυών-Βιλερμπάν τον Νοέμβριο του 2021.

### Εθνική Ουρουγουάης

Ο Ουμπάλ κλήθηκε για πρώτη φορά στην ομάδα καλαθοσφαίρισης της Ουρουγουάης τον Ιανουάριο του 2021 μετά από αίτημα του προπονητή Ρουμπέν Μανιάνο για να παίξει αρκετούς αγώνες στην Προκριματική Φάση του Παγκοσμίου Πρωταθλήματος Καλαθοσφαίρισης της FIBA στην Αμερικανική Ζώνη για το 2021. Τελικά έκανε την πρώτη εμφάνισή του στις 21 Φεβρουαρίου 2021 στον αγώνα με την ομάδα καλαθοσφαίρισης της Παραγουάης όπου σημείωσε 20 πόντους, αποτελώντας με αυτόν τον τρόπο, τον «καλύτερο παρθενικό αγώνα παίχτη στην Εθνική Ομάδα Ανδρών στον 21ο αιώνα».

Παραπομπές
----------

1. ↑  El País (25 Νοεμβρίου 2021). «Agustín Ubal: su gran salto al básquetbol de Europa y los duelos que le aguardan con la selección Agustín Ubal: su gran salto al básquetbol de Europa y los duelos que le aguardan con la selección». Uruguay. Ανακτήθηκε στις 29 Νοεμβρίου 2021.
2. ↑  ESPN. «Agustín Ubal comenzó la pretemporada con el primer equipo de Barcelona». Uruguay. Ανακτήθηκε στις 29 Νοεμβρίου 2021.
3. ↑  El País (10 Οκτωβρίου 2021). «El uruguayo de 18 años, Agustín Ubal, debutó en el primer equipo del Barcelona». Uruguay. Ανακτήθηκε στις 29 Νοεμβρίου 2021.
4. ↑  MSN (21 Νοεμβρίου 2021). «Básquet: El uruguayo Agustín Ubal metió sus primeros puntos oficiales en el Barcelona». España. Ανακτήθηκε στις 29 Νοεμβρίου 2021.
5. ↑  Mundo Deportivo. «Agustín Ubal, otro canterano que debuta con el Barça en la Euroliga». Ανακτήθηκε στις 29 Νοεμβρίου 2021.
6. ↑  Observador, El. «Con 17 años Agustín Ubal fue convocado por primera vez a la selección mayor». *El Observador*. Ανακτήθηκε στις 1 Δεκεμβρίου 2021.
7. 1 2  «Debut que esperanza – Basquet Caliente». *www.basquetcaliente.com*. Ανακτήθηκε στις 1 Δεκεμβρίου 2021.
Το **Volkswagen Crafter**, που πρωτοκυκλοφόρησε το 2006, είναι το μεγαλύτερο πολυμορφικό βαν 3 έως 5 τόνων που παράγεται και πωλείται από τη γερμανική αυτοκινητοβιομηχανία Volkswagen Commercial Vehicles. Το Crafter αντικατέστησε το Volkswagen LT που κυκλοφόρησε για πρώτη φορά το 1975, αν και είναι γνωστό ως LT3 ως κωδικός της μονάδας παραγωγής.

Η πρώτη γενιά του Crafter παρήχθη στα εργοστάσια της Mercedes-Benz Ludwigsfelde και Ντύσσελντορφ, τα ίδια γερμανικά εργοστάσια όπου κατασκευάζεται το Mercedes-Benz Sprinter, ενώ η δεύτερη γενιά παράγεται στην Πολωνία, λόγω της λήξης της σχετικής συνεργασίας της Volkswagen με την Mercedes-Benz.

Το Crafter είναι ένα ιδανικό βασικό όχημα για μετατροπές μικρών λεωφορείων και η Volkswagen διαθέτει μια λίστα με διαπιστευμένους ειδικούς μετατροπής οχημάτων. Η Volkswagen Commercial Vehicles κυκλοφόρησε έναν αναθεωρημένο Crafter τον Απρίλιο του 2011. Ο σχεδιασμός της μπροστινής γρίλιας άλλαξε και ακολούθησε την τρέχουσα γλώσσα σχεδιασμού της μάρκας Volkswagen.

Η δεύτερη γενιά του Crafter παρουσιάστηκε το 2016 και εισήχθη στην αγορά τον Μάρτιο του 2017. Επίσης, τον Σεπτέμβριο του 2016 η Volkswagen παρουσίασε στο Ανόβερο μια πλήρως ηλεκτροκίνητη έκδοση, με τις πρώτες παραδόσεις να ξεκινούν το 2017. Η έκδοση αυτή, υπό την ονομασία **Volkswagen e-Crafter**, φέρει μπαταρία 43 kWh, που του προσφέρει αυτονομία 208 χιλιόμετρα. Παράλληλα, κυκλοφορούν και εκδόσεις 2.0L TDI που παράγουν 80 kW / 109 PS, 100 kW / 136 PS και BiTDI 120 kW / 163 PS με τον κινητήρα αναθεωρημένο, ενώ το ωφέλιμο φορτίο αυξήθηκε έως και 10% σε ορισμένα μοντέλα.

Εξωτερικοί σύνδεσμοι
--------------------

* Η επίσημη γερμανική ιστοσελίδα της ηλεκτροκίνητης έκδοσης Volkswagen e-Crafter

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Μοντέλα της Volkswagen |
| --- |
|  |
| Επιβατικά | 
* up!
* Polo
* Golf
* Golf Plus
* Jetta
* ID.3
* ID.4
* Passat
* Arteon
* Phideon
* Scirocco
* Touran
* Sharan
* T6 (Multivan, Caravelle)
* T-Cross
* T-Roc
* Taigo
* Tiguan
* Touareg
 |
|  |
| Επαγγελματικά | 
* Amarok
* Caddy
* Crafter
* T6 (Transporter)
 |
|  |
| Παλαιότερα | 
* Beetle (Σκαθάρι)
* Type 3l
* Type 4
* Karmann Ghia Type 14
* Karmann Ghia Type 34
* Type 82
* Type 147
* Type 166
* Type 181
* Corrado
* Derby
* Iltis
* K70
* L80
* Fox
* Lupo
* LT
* Santana
* Taro
* T1
* T2
* T3
* T4
* T5
* VW-Porsche 914
* CC
* Eos
* New Beetle
* Beetle (2011)
* Phaeton
* Routan
 |

 |
Ο **Σουόμι (Suomi)** είναι ένας μικρός αστεροειδής, που περιφέρεται κοντά στο εσωτερικό όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,659. Ανακαλύφθηκε το 1942 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας και τον ονόμασε έτσι από την ονομασία της πατρίδας του στη φινλανδική γλώσσα.

Ο Σουόμι είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερες από χίλιες γήινες ημέρες. Στο περιήλιό του πλησιάζει κάποτε τον πλανήτη Άρη. Η σχετικά μεγάλη όμως κλίση της τροχιάς του Σουόμι ως προς την εκλειπτική περιορίζει την πιθανότητα για προσεγγίσεις κοντινότερες των λίγων εκατομμυρίων χιλιομέτρων και, πολύ περισσότερο, για μία σύγκρουση των δύο σωμάτων.

Φυσικά χαρακτηριστικά
---------------------

Η μέση διάμετρος του Σουόμι εκτιμάται σε 7,86 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,156 ± 0,032. Ο Σουόμι περιστρέφεται γύρω από τον εαυτό του μία φορά κάθε 2 ώρες και 35 λεπτά, μία γρήγορη περιστροφή για αστεροειδή.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 1655 Κόμας Σολά | 1656 Σουόμι | 1657 Ρεμέρα |
Ο **Δημήτριος Ραμαδάνης** (1665/1670–1735/1745) ήταν ιστοριογράφος και αξιωματούχος στις Παραδουνάβιες Ηγεμονίες και έζησε τον 18ο αιώνα.

Βίος
----

Ο Δημήτριος Ραμαδάνης γεννήθηκε μεταξύ 1665 και 1670. Καταγόταν από οικογένεια που έλαβε σε όλη τη διάρκεια του 17ου αιώνα διάφορα υψηλά αξιώματα στις Παραδουνάβιες Ηγεμονίες. Όταν ο Νικόλαος Μαυροκορδάτος έγινε ηγεμόνας της Βλαχίας (1719–1730), απέδωσε τον τίτλο του *Μεγάλου Σπαθάρη* στον Δημήτριο Ραμαδάνη. Με το αξίωμα αυτό εντοπίζεται στις πηγές στο χρονικό διάστημα μεταξύ 1720 και 1733. Ο γιος και διάδοχος του Νικόλαου Μαυροκορδάτου, Κωνσταντίνος το διατήρησε στο αξίωμα αυτό και του ανέθεσε να συντάξει ιστοριογραφικό έργο. Μας είναι άγνωστες άλλες πληροφορίες για τη ζωή του και του τέλους του. Ο θάνατός του πρέπει να τοποθετηθεί μεταξύ 1735 και 1745.

Το συγγραφικό έργο του
----------------------

Ο Δημήτριος Ραμαδάνης συνέταξε κατόπιν εντολής του Κωνσταντίνου Μαυροκορδάτου έργο με τίτλο, *Ιστορία των συμβάντων*. Σε αυτό περιγράφει γεγονότα που έλαβαν χώρα ανάμεσα στα 1648 και 1704 τόσο στην Οθωμανική Αυτοκρατορία όσο και στις Παραδουνάβιες Ηγεμονίες. Το έργο πρέπει να συντάχθηκε ανάμεσα στα 1730, οπότε ο Κωνσταντίνος Μαυροκορδάτος γίνεται Ηγεμόνας και στα 1735 με 1745, περίοδο οπότε πέθανε ο Ραμαδάνης. Η προχωρημένη ηλικία του δεν του επέτρεψαν να το ολοκληρώσει -κλείνει απότομα την αφήγησή του- και πιθανώς το υπαγόρευσε: έτσι ερμηνεύεται το *Από φωνής Δημητρίου Ραμαδάνη* το οποίο σημειώνεται στα χειρόγραφα του έργου.

Παραπομπές
----------

1. 1 2  Παΐζη–Αποστολοπούλου, σελ. 30.
2. ↑  Παΐζη–Αποστολοπούλου, σελ. 29.
3. 1 2  Παΐζη–Αποστολοπούλου, σελ. 34.

Πηγές
-----

* Παΐζη–Αποστολοπούλου, Μάχη (1995). «Δημήτριος Ραμαδάνης. Ένας ιστοριογράφος του 18ου αιώνα σε αφάνεια». *Ο Ερανιστής* (Όμιλος Μελέτης του Ελληνικού Διαφωτισμού) **20**: 20–35. doi:10.12681/er.236.
Η **οδός Ρήγα Φεραίου** (σερβικά: улица Риге од Фере) βρίσκεται στον δήμο Στάρι Γκραντ, στο κέντρο της πόλης του Βελιγραδίου και εκτείνεται από την οδό Πιαρόνα ντε Μοντεζίρα (Пјарона де Мондезира) αριθμός 20, έως την οδό Τσάρα Ντούσανα (Цара Душана).

Ονομασία της οδού
-----------------

Το όνομά της η οδός το πήρε το 1908 προς τιμή του Ρήγα Φεραίου ο οποίος γεννήθηκε στο Βελεστίνο το 1757 και θανατώθηκε στο Βελιγράδι στις 24 Ιουνίου του 1798. Ο Ρήγας Φεραίος ήταν Έλληνας συγγραφέας, πολιτικός, στοχαστής και επαναστάτης. Θεωρείται εθνομάρτυρας και πρόδρομος της Ελληνικής Επανάστασης του 1821.

Η οδός υπάρχει από τον τον 19ο αιώνα, πιο συγκεκριμένα από το 1872 και άλλαξε το όνομά της δύο φορές. Μέχρι το 1896 ονομαζόταν Γκρότσανσκα (Грочанска) και από το 1896 έως το 1908 Λιούμπιτσκα (Љубићска).

Παραπομπές
----------

1. ↑  Улице и тргови Београда, II књига (Н-Ш). Београд: Библиотека града Београда. 2004. стр. 655—656.
Ο **Σπυρίδων Νεράτζης** (1760 - 1833), ήταν Έλληνος πολιτικός από τη Ζάκυνθο.

Βιογραφία
---------

Γιος του Νικολάου Νεράτζη ιατρού και διπλωμάτη, σπούδασε νομικά στη Πάδοβα. Αρνήθηκε πρόταση των Γάλλων να βοηθήσει στη δημιουργία της Ιονίου πολιτείας φοβούμενος τις αντιδράσεις του λαού. Χρημάτισε υπουργός οικονομικών της Ιόνιας Βουλής στην κυβέρνηση Ι. Καποδίστρια το 1803, τιμήθηκε με παράσημο για την προσφορά του στην Ιόνιο πολιτεία από τον Ρώσο αυτοκράτορα Αλέξανδρο. Χρημάτισε πρόξενος της Ρωσίας στη Βενετία κι μυήθηκε στη Φιλική Εταιρεία. Πέθανε στο Παρίσι το 1833 όπου είχε μεταβεί για θεραπεία από λιθίαση.

Πηγές
-----

* Λεωνίδα Ζώη, *Λεξικόν Ιστορικόν και Λαογραφικόν Ζακύνθου*, τόμος Α, Αθήνα 1963
Συντεταγμένες: 35°10′48.47″N 33°20′40.44″E﻿ / ﻿35.1801306°N 33.3445667°E﻿ / 35.1801306; 33.3445667

Οι **Κεντρικές φυλακές Λευκωσίας** είναι σωφρονιστικό ίδρυμα της Κύπρου και μουσειακός χώρος. Χτίστηκαν από τους Άγγλους το 1894 και χρησιμοποιούνταν έως το 1955 ως χώρος κράτησης όσων καταδικάζονταν από τα δικαστήρια σε φυλάκιση, αλλά και ως χώρος προσωρινής κράτησης προσώπων με βάση δικαστικό διάταγμα.

Εκεί βρίσκονται και τα "Φυλακισμένα Μνήματα", το κοιμητήριο των δεκατριών αγωνιστών της ΕΟΚΑ. Ο χώρος των μνημάτων είναι επισκέψιμος και αποτελεί μουσείο του απελευθερωτικού αγώνα.

Κρατούμενοι της ΕΟΚΑ
--------------------

Κατά τη διάρκεια του αγώνα της ΕΟΚΑ φυλακίστηκαν 1.104 αγωνιστές, από τους οποίους οι 820 ηλικίας άνω των 18 και 284 ανήλικοι. Οι γυναίκες πολιτικοί κατάδικοι ήταν 76, οι καταδικασθέντες σε θάνατο, των οποίων η ποινή μετατράπηκε σε ισόβια δεσμά ή πολυετή φυλάκιση, ήταν 30 και οι καταδικασθέντες σε ισόβια 43.

Παραπομπές
----------

1. 1 2   Αρχειοθετήθηκε 2018-10-09 στο Wayback Machine. Χώρος Μνήμης του Αγώνα της ΕΟΚΑ στις Κεντρικές Φυλακές – Φυλακισμένα Μνήματα], ανακτήθηκε 26 Δεκεμβρίου 2019
Η **Αικατερίνη**, ουγγρ.: Catherine of Poděbrady (11 Νοεμβρίου 1449 - 8 Μαρτίου 1464,  ) από τον Οίκο του Ποντιέμπραντυ ήταν η δεύτερη σύζυγος του Mατθία *Κορβίνου* Ουνυάδη, βασιλιά της Ουγγαρίας.

Βιογραφία
---------

Η Αικατερίνη και η δίδυμη αδελφή της Σιδωνία γεννήθηκαν στο Ποντιέμπραντυ, ως κόρες του Γεωργίου βασιλιά της Βοημίας και την πρώτης του συζύγου Kουνιγούνδης του Στέρνμπερκ· η Κουνιγούνδη απεβίωσε από επιπλοκές της γέννας. Ο Γεώργιος ξανανυμφεύτηκε: η δεύτερη σύζυγός του, η Ιωάννα του Ροζμιτά, γέννησε τον Γεώργιο περισσότερα παιδιά, συμπεριλαμβανομένης της Λουντμίλας.

Ο Mατθίας Κορβίνος είχε χάσει τη σύζυγό του Eλισάβετ του Σέλιε σε νεαρή ηλικία.  Την 1η Μαΐου 1461 παντρεύτηκε την Αικατερίνη στην Εκκλησία Ματθίας  στη Βούδα. Τότε ο Mατθίας ήταν 18 ετών, ενώ η νύφη ήταν 13. Οι γαμήλιες διαπραγματεύσεις είχαν ξεκινήσει το 1458, όταν η Αικατερίνη ήταν 9 ετών. Λίγο μετά τον γάμο η Αικατερίνη εγκατέλειψε τους γονείς της και πήγε να ζήσει στην Ουγγαρία με τον νέο της σύζυγο. Ο Γιάνους Παννόνιους δίδαξε στην Αικατερίνη Λατινικά. 

Η βασίλισσα απεβίωσε στον τοκετό σε ηλικία 15 ετών. Το παιδί της απεβίωσε επίσης. Το συμβάν έκανε τον Mατθία να χάσει την ελπίδα να αποκτήσει έναν νόμιμο κληρονόμο. Τελικά εκείνος νυμφεύτηκε τη Bεατρίκη της Νάπολης (του Οίκου των Τραστάμαρα), αλλά αυτός ο γάμος απέτυχε επίσης να δημιουργήσει διάδοχο. Ο μόνος απόγονος του Mατθία ήταν ο νόθος Ιωάννης Κορβίνος, από την ερωμένη του Bαρβάρα Έντελποκ.

Οικογένεια
----------

Παντρεύτηκε το 1461 τον Ματθία Κορβίνο Ουνυάδη, βασιλιά της Ουγγαρίας και είχε:

* ένα θνησιγενές τέκνο.

Βιβλιογραφικές αναφορές
-----------------------

1. 1 2  *Τσεχική Εθνική Βάση Δεδομένων Καθιερωμένων Όρων*. mzk20221152385. Ανακτήθηκε στις 6  Ιουνίου 2022.
2. ↑  *Τσεχική Εθνική Βάση Δεδομένων Καθιερωμένων Όρων*. mzk20221152385. Ανακτήθηκε στις 29  Ιανουαρίου 2023.
3. ↑  p11402.htm#i114017. Ανακτήθηκε στις 7  Αυγούστου 2020.
4. 1 2  Darryl Roger Lundy: (Αγγλικά) *The Peerage*.
5. ↑  Cawley, Charles, *BOHEMIA, Medieval Lands*, Foundation for Medieval Genealogy, ανακτήθηκε στις August 2012 , Πρότυπο:Better source
6. ↑  Kubinyi 2008, σελ. 25.
7. ↑  Matthias Church
8. ↑  Translation from Czech Wikipedia

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81319789
* GND: 137079761
* NKC: mzk20221152385

 |

 |
Ετήσιες μεταβολές (%) ΔΤΚ, Σεπτέμβριος 2016 - 2017. Πηγή ΕΛΣΤΑΤ
Το **καλάθι του καταναλωτή** ή το **καλάθι της νοικοκυράς** αποτελεί το σύνολο αγαθών και υπηρεσιών βάσει των οποίων υπολογίζεται ο δείκτης τιμών καταναλωτή.

Η σύνθεση του καλαθιού, η επιλογή δηλαδή των αγαθών και υπηρεσίων, καθορίζεται απο την τελευταία διαθέσιμη Έρευνα Οικογενειακών Προϋπολογισμών (ΕΟΠ) και άλλων ερευνών αγοράς, και ενημερώνεται ετησίως.

Ταξινόμηση
----------

Η ταξινόμηση των ειδών του καλαθιού βασίζεται στη διεθνή ταξινόμηση της ατομικής κατανάλωσης με βάση τον σκοπό COICOP, όπως αυτή έχει προσαρμοστεί στις ανάγκες της Ευρωπαϊκής Ένωσης. Oι βασικές ομάδες που συνθέτουν το καλάθι του καταναλωτή είναι:

Μεγαλύτερες Μειώσεις του ΔΤΚ(%)-2017, Πηγή ΕΛΣΤΑΤ
* Διατροφή και μη αλκοολούχα ποτά
* Αλκοολούχα ποτά και καπνός
* Ένδυση και υπόδηση
* Στέγαση
* Διαρκή αγαθά - Είδη νοικοκυριού και υπηρεσίες
* Υγεία
* Μεταφορές
* Επικοινωνίες
* Αναψυχή - Πολιτιστικές δραστηριότητες
* Εκπαίδευση
* Ξενοδοχεία - Καφέ - Εστιατόρια
* Άλλα αγαθά και υπηρεσίεςΜεγαλύτερες Αυξήσεις του ΔΤΚ(%) - 2017, Πηγή ΕΛΣΤΑΤ

Αναλυτικά τα ερευνώμενα είδη παρατείθενται εδώ.

Μεγαλύτερες μειώσεις και αυξήσεις του ΔΤΚ 2017
----------------------------------------------

Σύμφωνα με τα ραβδογράμματα της ΕΛΣΤΑΤ για το 2017 μεγαλύτερη ήταν η μείωση στην τιμή της πατάτας, των παραϊατρικων υπηρεσιών καθώς και των υπολογιστών, ενώ η τιμή του πετρελαίου θέρμανσης, του ελαιόλαδου και του καφέ παρουσίασαν τη μεγαλύτερη αύξηση.

Διευκρίνιση
-----------

Διευκρινίζεται πως για κάθε αναφορά στοιχείων της ΕΛΣΤΑΤ στο παρόν κείμενο η ΕΛΣΤΑΤ δεν φέρει καμία ευθύνη.

Παραπομπές
----------

1. 1 2  «Βασικές ομάδες ειδών ταξινόμησης». .  Εξωτερικός σύνδεσμος στο `|website=` (βοήθεια)
2. ↑  «ΔΤΚ - Σεπτέμβριος 2017».
***Η δολοφονία του Τρότσκι*** (αγγλικός τίτλος *The Assassination of Trotsky*) είναι βρετανική ιστορική δραματική κινηματογραφική ταινία παραγωγής 1972 σε σκηνοθεσία Τζόζεφ Λόουζι, με πρωταγωνιστή τον Ρίτσαρντ Μπάρτον και συμπρωταγωνιστές τους Αλέν Ντελόν και Ρόμι Σνάιντερ.

Πλοκή
-----

Εξορισμένος από τη Σοβιετική Ένωση το 1929, ο Λέων Τρότσκι ταξιδεύει από την Τουρκία στη Γαλλία και τη Νορβηγία, προτού φθάσει και εγκατασταθεί στo Μεξικό τον Ιανουάριο του 1937. Η ταινία ωστόσο αρχίζει στην Πόλη του Μεξικού το 1940, κατά τον εορτασμό της Πρωτομαγιάς. Ο «αιρετικός» Τρότσκι δεν έχει διαφύγει της παρακολουθήσεως του Σοβιετικού ηγέτη Ιωσήφ Στάλιν, ο οποίος στέλνει έναν δολοφόνο με το ψευδώνυμο Φρανκ Τζάκσον για να σκοτώσει τον Τρότσκι. Ο δολοφόνος επιχειρεί να διεισδύσει στο σπίτι του Τρότσκι κάνοντας γνωριμία με έναν από τους νεαρούς κομμουνιστές του κύκλου του.

Διανομή ρόλων
-------------

* Ρίτσαρντ Μπάρτον ως Λέων Τρότσκι
* Αλέν Ντελόν ως Φρανκ Τζάκσον
* Ρόμι Σνάιντερ ως Χίτα Σάμουελς
* Βαλεντίνα Κορτέζε ως Ναταλία Σεντόβα-Τρότσκι
* Λουίτζι Βαννούκκι ως Ρούις
* Ζαν Ντεσαιγύ ως Αλφρέντ Ροσμέρ
* Σιμόν Βαλέρ ως Μαργκερίτ Ροσμέρ
* Ντουίλιο Ντελ Πρέτε ως Φελίπε
* Τζακ Μπετς («Hunt Powers») ως Λου
* Μάικλ Φόρεστ ως Τζιμ
* Κλαούδιο Μπρουκ ως Ρομπέρτο
* Τζόσουα Σίνκλαιρ ως Σαμ
* Τζόρτζο Αλμπερτάτσι ως κομισάριος

Παραγωγή
--------

Το 1965 ο παραγωγός Τζόζεφ Σάφτελ αγόρασε τα δικαιώματα μεταφοράς στον κινηματογράφο του μυθιστορήματος *The Great Prince Died* (1959) του Αμερικανού συγγραφέα Μπέρναρντ Γουλφ. Ωστόσο η ταινία χρησιμοποίησε κυρίως ως πηγή το βιβλίο του Άιζακ Ντον Ληβάιν *The Mind of an Assassin*.Η ταινία ήταν μια συμπαραγωγή της γαλλικής εταιρείας Valoria και του Ντίνο ντε Λαουρέντις. Αρχικώς επρόκειτο τα γυρίσματα να γίνουν στην Αγγλία, αλλά τελικώς η ταινία γυρίστηκε στη Ρώμη.

Σύμφωνα με τον ραδιοφωνικό παραγωγό και συγγραφέα Μέλβιν Μπραγκ, ο σκηνοθέτης Τζόζεφ Λόουζι ήταν συχνά τόσο μεθυσμένος και κουρασμένος, ώστε επαφιόταν σε μακρούς μονολόγους του Μπάρτον για να προχωρήσει την ταινία, σε κάποιες περιπτώσεις ξεχνώντας ακόμα και τι έγραφε το σενάριο. Επίσης ο ίδιος ο Μπάρτον έγραψε ότι έπρεπε να υπενθυμίζει στον Λόουζι πράγματα που θα προκαλούσαν σφάλματα συνεχείας στο έργο.

Παραπομπές
----------

1. ↑  decine21.com/peliculas/El-asesinato-de-Trotsky-10509.
2. ↑  www.notrecinema.com/communaute/v1\_detail\_film.php3?lefilm=7824.
3. ↑  From staff reports and news dispatches (September 3, 1971). «Is It Worth a Trip to See?: Personalities». *The Washington Post*: σελ. B3.
4. ↑  A.H. WEILER (June 27, 1971). «Joseph Losey Looks at Trotsky: Joseph Losey». *New York Times*: σελ. D17.
5. ↑  Bragg, Melvin (1988). *Richard Burton: A Life*. Little, Brown & Company. σελίδες 358, 379. ISBN 0-316-10595-3.

Εξωτερικοί σύνδεσμοι
--------------------

* *Η δολοφονία του Τρότσκι* στην IMDb
* Κριτική των *New York Times* για την ταινία
Τα **σηραγγώδη σώματα** *του πέους* είναι ένα ζευγάρι από σπογγώδη κυλινδρικά σώματα που περιέχουν στυτικό ιστό και διατρέχουν κατά μήκος το ανθρώπινο πέος. Το αίμα διοχετεύεται μέσω των αρτηριών στο στυτικό ιστό προκαλώντας τη πλήρωση των σηραγγωδών σωμάτων κάνοντας το πέος παχύτερο και επιμηκέστερο. Η απόφραξη των φλεβών αποτρέπει την παροχέτευση του αίματος από το σώμα του πέους επιτυγχάνοντας τη στύση.

Τα δύο σηραγγώδη σώματα βρίσκονται πάνω από το σπογγώδες σώμα (γνωστό και ως *σηραγγώδες σώμα της ουρήθρας*) και μαζί σχηματίζουν τον κορμό του πέους από το ηβικό οστό μέχρι τη βάλανο. Η βάλανος είναι μέρος του σπογγώδους σώματος, το οποίο επεκτείνεται και εφαρμόζεται επάνω στα δύο σηραγγώδη σώματα στην κορυφή του πέους.

Εικόνες
-------

* Δομή του πέους.Δομή του πέους.
* Δεξιά όψη των ανδρικών πυελικών οργάνων.Δεξιά όψη των ανδρικών πυελικών οργάνων.
* Διάγραμμα των αρτηριών του πέους.Διάγραμμα των αρτηριών του πέους.

Δείτε επίσης
------------

* Σπογγώδες σώμα πέους
* Ανθρώπινο πέος

Παραπομπές
----------

1. ↑  Werner Lierse (6 Δεκεμβρίου 2012). *Applied Anatomy of the Pelvis*. Springer Science & Business Media. ISBN 978-3-642-71368-2.
2. ↑  Heide Schatten· Gheorghe M. Constantinescu (21 Μαρτίου 2008). *Comparative Reproductive Biology*. John Wiley & Sons. ISBN 978-0-470-39025-2.
3. ↑  Michele Bertolotto (22 Δεκεμβρίου 2007). *Color Doppler US of the Penis*. Springer Science & Business Media. σελίδες 157–. ISBN 978-3-540-36677-5.
Αφή κεριών
Ένα Adventskranz με αναμμένα κεριά
Η **Δευτέρα Έλευση** (αγγλικά, γερμανικά: *advent* από τη λατινική adventus / έλευση" δηλ. η έλευση του Κυρίου) σχετίζεται με το διάστημα των τεσσάρων εβδομάδων πριν τα Χριστούγεννα, κατά το οποίο οι Χριστιανοί προετοιμάζονται για τη Γέννηση του Ιησού Χριστού. Παράλληλα παραπέμπει στην ενανθρώπιση (ορθότερα: ενανθρώπηση) του Κυρίου, αλλά υπενθυμίζει συγχρόνως ότι οι Χριστιανοί πρέπει να περιμένουν και τη δεύτερη έλευση του Ιησού Χριστού (Δευτέρα Παρουσία). Σύμφωνα με την καθολική, αλλά και την ευαγγελική παράδοση με την πρώτη Κυριακή της Advent ξεκινά και το εκκλησιαστικό έτος. 
Πάρα πολλές οικογένειες στολίζουν τότε το σπίτι τους με ένα χριστουγεννιάτικο στεφάνι με τέσσερα κεριά, το λεγόμενο Adventskranz (γερμ.). Κάθε Κυριακή ανάβουν από ένα, μέχρι τελικά να ανάψουν όλα τα κεριά στο στεφάνι. Πολλά παιδιά αλλά και ενήλικες έχουν ένα χριστουγεννιάτικο ημερολόγιο, γι' αυτή την περίοδο, που ονομάζεται Adventskalender. Πρόκειται για μια παράδοση που μετράει πάνω από αιώνα. 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85001060
* GND: 4000537-9
* BNF: cb11933371j (data)
* NKC: ph114004

 |

 |
Συντεταγμένες: 40°16′0″N 72°3′0″E﻿ / ﻿40.26667°N 72.05000°E﻿ / 40.26667; 72.05000

Το **Κιζίλ-Κιγιά** (Κιργιζικά: Кызыл-Кыя, Ρωσικά: Кызыл-Кия Kyzyl-Kiya) είναι πόλη στην περιφέρεια Μπατκέν, στο νοτιοδυτικό Κιργιστάν. Θεωρείται πόλη περιφερειακής σπουδαιότητας και συμπεριλαμβάνει εκτός από τον αστικό ιστό του βασικού οικισμού και τα γειτονικά χωριά Καραβάν, ΑΚ-Μπουλάκ και Τζιν-Τζιγκέν. Η έκτασή της πόλης είναι 78 χλμ2 και ο μόνιμος πληθυσμός της ήταν 56.819 το 2021 (μαζί με τα χωριά). 

Το όνομα της πόλης στην Κιργιζική γλώσσα σημαίνει «Κόκκινο Μονοπάτι». Ο οικισμός Κιζίλ-Κιγιά δημιουργήθηκε το 1898 και το 1938 απέκτησε το καθεστώς της πόλης. Είναι χτισμένο στο νότιο άκρο της κοιλάδας Φεργκάνα, σε υψόμετρο 1.058 μ. πάνω από την επιφάνεια της θάλασσας, σε απόσταση 32 χλμ. νοτιοανατολικά της πόλης Φεργκάνα του Ουζμπεκιστάν και 65 χιλιόμετρα νοτιοδυτικά της πόλης Ος.

Οικονομία
---------

Η πόλη αποτελεί ένα από τα παλαιότερα κέντρα εξόρυξης άνθρακα στο Κιργιστάν. Κατά σοβιετική εποχή, η πόλη ήταν το μεγαλύτερο βιομηχανικό κέντρο της περιοχής, κι όλες οι υποδομές της παραμένουν αξιοπρεπώς διατηρημένες. Αξιοσημείωτο είναι το γεγονός ότι είναι μία από τις τέσσερις πόλεις στο Κιργιστάν με σύστημα τηλεθέρμανσης. Σημαντική είναι μέχρι και σήμερα η βιομηχανία τροφίμων και η παραγωγή πυρότουβλων και άλλων πυρίμαχων ειδών.

Κλίμα
-----

Το Κιζίλ-Κιγιά έχει ψυχρό ημίξηρο κλίμα (κλιματική ταξινόμηση Κέππεν: BSk). Η μέση ετήσια θερμοκρασία είναι 11,7 °C. Ο θερμότερος μήνας είναι ο Ιούλιος με μέση θερμοκρασία 24,7 °C και ο πιο κρύος μήνας είναι ο Ιανουάριος με μέση θερμοκρασία -3,4 °C. Η μέση ετήσια βροχόπτωση είναι 295,8 χιλιοστά (11,64") και έχει μέσο όρο 68,6 ημέρες με βροχόπτωση. Ο πιο υγρός μήνας είναι ο Μάρτιος με μέσο όρο βροχόπτωσης 44,9 χιλιοστά (1,8") και ο πιο ξηρός μήνας είναι ο Αύγουστος με μέσο όρο 4,1 χιλιοστά (0,2") υετού.

Συγκοινωνίες
------------

Το Κιζίλ-Κιγιά διαθέτει ένα μικρό αεροδρόμιο από το οποίο πραγματοποιούνται μόνο πτήσεις εσωτερικού. Το αεροδρόμιο έχει αεροδιάδρομο μήκους περίπου 1600 μέτρων. Η πόλη συνδέεται με το δίκτυο αυτοκινητοδρόμων της χώρας μέσω ενός αυτοκινητόδρομου που ξεκινάει από την πόλη Ος. Είναι επίσης μια από τις λίγες πόλεις στο Κιργιστάν που διαθέτει σιδηροδρομικό τερματικό σταθμό, όπου καταφθάνουν τρένα από το Ουζμπεκιστάν.

Παραπομπές
----------

1. ↑  *GEOnet Names Server*. 11  Ιουνίου 2018. -2332446.
2. ↑  www.stat.kg/ru/news/chislennost-naseleniya-kyrgyzskoj-respubliki-na-1-yanvarya-2017-goda/.
3. ↑  GSEn|067988|Кызыл-Кия
4. ↑  Classification system of territorial units of the Kyrgyz Republic
5. ↑   Kyzyl-Kiya]
6. ↑  Energy security – Kyrgyzstan energy profile – Analysis
7. ↑  Kyzyl-Kyya | Central Asian, Silk Road, Oasis | Britannica
8. ↑  «Weatherbase». *weatherbase.com*. Ανακτήθηκε στις 1 Αυγούστου 2014.
9. ↑  ]

Εξωτερικοί σύνδεσμοι
--------------------

* Портале Кызыл-Кийского Землячества (στα ρωσικά)
* Баткенская область (στα ρωσικά)
* Καλώς ήλθατε στην πόλη Κιζίλ-Κιγιά Αρχειοθετήθηκε 2011-10-03 στο Wayback Machine.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Κιργιζία
 |

 |
Ο **Αρχέλαος Β΄** (έζησε τον 1ο αι. π.Χ.) από τη Δυναστεία του Αρχέλαου ήταν αρχιερέας-βασιλιάς της θεοκρατικής πόλης Κόμανα στην Καππαδοκία.

Βιογραφία
---------

### Καταγωγή

Ήταν γιος του Αρχελάου Α΄ αρχιερέα-βασιλιά στα Κόμανα και μίας ανώνυμης Ελληνίδας. Ο πατέρας του ήταν Έλληνας ευγενής, ίσως Μακεδονικής καταγωγής, υποτελής των Ρωμαίων. Ο εκ πατρός θείος του Διογένης ήταν στρατιωτικός, που υπηρέτησε τον Μιθριδάτη ΣΤ΄ του Πόντου. Εκ πατρός πάππος του ήταν ο Αρχέλαος, διαπρεπής στρατηγός των Μιθριδατικών Πολέμων, σύζυγος μάλλον κόρης τού Μιθριδάτη ΣΤ΄. Έτσι ο Αρχέλαος Β΄ ήταν απόγονος τού βασιλιά τού Πόντου.

### Ιερέας-βασιλιάς

Τον Ιανουάριο/Φεβρουάριο τού 55 π.Χ. έπειτα από το τέλος τού πατέρα του, ο Αρχέλαος Β΄ τον διαδέχθηκε ως αρχιερέας τού ναού και βασιλιάς στα Κόμανα. Η τιμώμενη θεά στο ναό ήταν η Μπελλόνα, ρωμαϊκή θεά τού πολέμου. Ο Αρχέλαος Β΄ συνέδραμε με στρατό και χρήματα, αυτούς που δημιουργούσαν αναστατώσεις στην Καππαδοκία εναντίον τού Αριοβαρζάνη Γ΄ της Καππαδοκίας. Ο Μ. Τ. Κικέρωνας, που υπηρετούσε ως ανθύπατος (proconsul) της Κιλικίας το 51 π.Χ. ανάγκασε τον Αρχέλαο να εγκαταλείψει την εκστρατεία εναντίον τού Αριοβαρζάνη Γ΄.

Ο Αρχέλαος βασιλιάς της Καππαδοκίας. Ήταν γιος τού Αρχελάου Β΄ αρχιερέα-βασιλιά των Κομάνων.
Ο Πομπήιος ήταν ο προστάτης της οικογένειας τού Αρχελάου και είχε θέσει τον πατέρα του Αρχέλαο Α΄ αρχιερέα-βασιλιά των Κομάνων. Το 47 π.Χ. ο δικτάτορας Γ. Ιούλιος Καίσαρας, ως αποτέλεσμα της στρατιωτικής του νίκης εναντίον τού Πομπηίου, στέρησε τον Αρχέλαο Β΄ από το αξίωμά του και τον εκτόπισε από αρχιερέα των Κομάνων. Αντικαταστάθηκε από έναν άλλο Έλληνα ευγενή, τον Λυκομήδη. Η κατοπινή μοίρα τού Αρχελάου Β΄ δεν είναι γνωστή.

Οικογένεια
----------

Νυμφεύτηκε τη Γλαφύρα εταίρα από την Καππαδοκία. Είχε τέκνα:

* Αρχέλαος βασιλιάς της Καππαδοκίας (36 π.Χ. - 17 μ.Χ.).
* Σισίνης.

Πηγές
-----

* H. Temporini and W. Haase, Aufstieg und Niedergang der römischen Welt: Geschichte und Kultur Roms im Spiegel der neueren Forschung, Walter de Gruyter, 1980
* R. Syme and A.R. Birley, Anatolica: studies in Strabo, Oxford University Press, 1995
* D. Dueck, H. Lindsay and S. Pothecary, Strabo's cultural geography: the making of a kolossourgia, Cambridge University Press, 2005
Η **Ομοσπονδία Καλαθοσφαίρισης Φιλιππίνων** (φιλιπινεζικά: *Samahang Basketbol ng Pilipinas*, SBP) είναι το όργανο διοίκησης της καλαθοσφαίρισης στις Φιλιππίνες. Εδρεύει στη Μανίλα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων των Φιλιππίνων.

Ιστορία
-------

Η Ομοσπονδία Καλαθοσφαίρισης Φιλιππίνων σχηματίστηκε το 2007 από τη συγχώνευση του Συνδέσμου Καλαθοσφαίρισης Φιλιππίνων (BAP) και της Φιλιππινέζικης Ομοσπονδίας Καλαθοσφαίρισης (PB).

Παραπομπές
----------

1. ↑  Σαν σήμερα 9 Απριλίου Αρχειοθετήθηκε 2016-04-13 στο Wayback Machine. athensvoice.gr
2. ↑  «Philippines (PHI): Profile». *National Federations & Leagues*. FIBA. Ανακτήθηκε στις 28 Ιουνίου 2016. [*νεκρός σύνδεσμος*]

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Samahang Basketbol ng Pilipinas  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Οσία Ολυμπία** είναι Αγία της Ορθόδοξης Εκκλησίας.

Βίος
----

Η Οσία Ολυμπία ήταν κόρη ιερέα. Η μητέρα της ήταν επίσης κόρη ιερέα. Έφυγαν από την Κωνσταντινούπολη και κατοίκησαν στην Πελοπόννησο, τα αίτια δε αυτής της μετακόμισης είναι άγνωστα. Όταν ήταν δέκα χρονών, οι γονείς της πέθαναν και στάλθηκε από τους συγγενείς της στη σημερινή μονή του Αγίου Ραφαήλ, όπου η αδερφή της μητέρας της, Δωροθέα, ήταν ηγουμένη εκεί.
Στα δεκαεννιά της χρόνια, η Ολυμπία έγινε μοναχή και, μετά τον θάνατο της θείας της, σε ηλικία 25 ετών, έγινε ηγουμένη.

Στις 11 Μαΐου του 1235, πειρατές εισέβαλαν στο μοναστήρι και βασάνισαν όσες μοναχές δεν έφυγαν. Μια από τις μοναχές, ονόματι Ευφροσύνη, την κρέμασαν σ' ένα δέντρο και κατόπιν την έκαψαν. Την Ολυμπία την έκαψαν με κεριά σ' όλο το σώμα κι έβαλαν μια χαλύβδινη βέργα στα αυτιά της. Τέλος την κάρφωσαν με είκοσι καρφιά σε μια σανίδα. Ο τάφος της βρέθηκε το 1959. Τα καρφιά ήταν εκεί, όπως και η σανίδα.

Η μνήμη της εορτάζεται στις 11 Μαΐου, μαζί με την Οσία Ευφροσύνη.

Παραπομπές
----------

1. ↑
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Απριλίου 2018. Ανακτήθηκε στις 6 Φεβρουαρίου 2018.
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Μαΐου 2018. Ανακτήθηκε στις 6 Φεβρουαρίου 2018.
6. ↑
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Απριλίου 2018. Ανακτήθηκε στις 6 Φεβρουαρίου 2018.
8. ↑
9. ↑
10. ↑
11. ↑
12. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Απριλίου 2018. Ανακτήθηκε στις 6 Φεβρουαρίου 2018.
13. ↑
14. ↑
Το **Παγκόσμιο Ολυμπιακό Προκριματικό Τουρνουά ΦΙΜΠΑ** (αγγλικά: *FIBA World Olympic Qualifying Tournament*), γνωστό με την παλαιότερη ονομασία του ως **προολυμπιακό τουρνουά καλαθοσφαίρισης** (Pre-Olympic Basketball Tournament), είναι το τελευταίο προκριματικό τουρνουά για το Ολυμπιακό Τουρνουά Kαλαθοσφαίρισης. Οι ομάδες από κάθε ηπειρωτική ζώνη της Διεθνούς Ομοσπονδία Καλαθοσφαίρισης (FIBA) οι οποίες δεν έχουν καταφέρει να προκριθούν απευθείας στους Ολυμπιακούς Αγώνες, αγωνίζονται για τις τελευταίες εναπομείνασες θέσεις που οδηγούν στους Θερινούς Ολυμπιακούς Αγώνες.

Παραπομπές
----------

1. ↑  «Ελλάδα και προολυμπιακά τουρνουά». contra.gr. Αρχειοθετήθηκε από το πρωτότυπο στις 9 Ιουλίου 2016.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Παγκόσμιο Ολυμπιακό Προκριματικό Τουρνουά |
| --- |
|  |
| 
* Διεθνής Ομοσπονδία Καλαθοσφαίρισης
 |
|  |
| Ανδρών | 
* Μπολόνια 1960
* Γιοκοχάμα 1964
* Μοντερρέι 1968
* Άουγκσμπουργκ 1972
* Χάμιλτον 1976
* Ισπανία 1992
* Αθήνα 2008
* Καράκας 2012
* Βελιγράδι/Μανίλα/Τορίνο 2016
 |
|  |
| Γυναικών | 
* Χάμιλτον 1976
* Βάρνα 1980
* Σαντιάγο 1984
* Μαλαισία 1988
* Βίγο 1992
* Μαδρίτη 2008
* Άγκυρα 2012
* Ναντ 2016
 |

 |
Η **εθνική ομάδα καλαθοσφαίρισης ανδρών της Βενεζουέλας** είναι το αντιπροσωπευτικό συγκρότημα της Βενεζουέλας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Βενεζουέλας (FVB).

Ιστορία
-------

Η Βενεζουέλα προκρίθηκε στους Ολυμπιακούς Αγώνες του 1992, όπως και στους Ολυμπιακούς Αγώνες του 2016. Επίσης φιλοξένησε το Προολυμπιακό τουρνουά του 2012, την πλέον διάσημη εκδήλωση καλαθοσφαίρισης στη χώρα. Αργότερα, η χώρα φιλοξένησε επίσης το Αμερικανικό Πρωτάθλημα του 2013.

Η ομάδα της Βενεζουέλας συμμετέχει σε διεθνείς διοργανώσεις της Διεθνούς Ομοσπονδίας Καλαθοσφαίρισης (FIBA), της Διεθνούς Ολυμπιακής Επιτροπής (ΔΟΕ), τους Παναμερικανικούς Αγώνες και τους Μπολιβαριανούς Αγώνες.

Στατιστικά
----------

Για το 2023, η εθνική ομάδα καλαθοσφαίρισης ανδρών της Βενεζουέλας βρισκόταν στη 17η θέση της Παγκόσμιας Κατάταξης της FIBA.

Παραπομπές
----------

1. ↑  «FIBA.com – FIBA – Venezuela and Turkey to host 2012 FIBA Olympic Qualifying Tournaments». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 14 Ιουλίου 2016.
2. ↑  «FIBA World Ranking Presented by NIKE, men». *FIBA.basketball* (στα Αγγλικά). Ανακτήθηκε στις 27 Ιουνίου 2023.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Venezuela national basketball team  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Θανάσης** ονομάζεται ένα παιχνίδι που παίζεται με την τράπουλα. Χρησιμοποιούνται όλα τα φύλλα, ενώ τα τζόκερ έχουν ρόλο μπαλαντέρ.

Σκοπός
------

Ο σκοπός του παιχνιδιού ειναι ο παίκτης να δημιουργήσει με τα χαρτιά που έχει στα χέρια του μια τετράδα και δυο τριάδες ή όλα στη σειρά ή μια τριάδα και τα άλλα στη σειρά ή μια τετράδα και τα άλλα στη σειρά. Αυτό θα το πετύχει βάζοντας σε σειρά φύλλα του ίδιου χρώματος ή χρησιμοποιώντας μπαλαντέρ [μπαλαντέρ είναι τα τζόκερ και ένα τυχαίο φύλλο από την τράπουλα] το οποίο είναι εφικτό να χρησιμοποιηθεί σε θέση οποίου αλλού χαρτιού επιθυμήσει ο παίκτης. Π.Χ [1 2 3 4] αλλά και [Α Α και μπαλαντέρ] ή [3 3 3 3] .

Τρόπος παιχνιδιού
-----------------

Κάθε παίκτης παίρνει 10 φύλλα. Ο καθένας όταν παίζει παίρνει ένα φύλλο και αν του χρειάζεται το κρατάει και αφήνει κάτω ένα άλλο φύλλο που δεν χρειάζεται. Τα φύλλα που είναι κάτω δεν ξαναχρησιμοποιούνται. Μόλις κάποιος φτιάξει τρεις τριάδες ρίχνει τα φύλλα του κάτω. Επόμενο βήμα είναι να δούμε εάν ο αντίπαλος έχει φτιάξει καμιά τριάδα. Τα χαρτιά τα οποία έχει ο αντίπαλος και δεν είναι τριάδα ή τετράδα τα μετράμε. Τα χαρτιά μετριούνται ανάλογα με τον αριθμό που έχουν πάνω τους ενώ οι φιγούρες για δέκα πόντους. Μετά από πολλές παρτίδες μετράμε τους συνολικούς πόντους και όποιος έχει τους λιγότερους κερδίζει.
Δείγμα του είδους Πεύκη η μακραίωνη (Pinus longaeva)
Με το όνομα **Μαθουσάλα** (Methuselah - Μετουσάλαχ) είναι γνωστός ο αρχαιότερος μη-κλωνικός ζωντανός οργανισμός της Γης. Πρόκειται για μία πεύκη του είδους *Πεύκη η μακραίωνη* (*Pinus longaeva*) και βρίσκεται στην περιοχή των Λευκών Ορέων της Καλιφόρνια, στο ομώνυμο με το δέντρο άλσος του Εθνικού δρυμού Inyo. 

Η ανακάλυψή του έγινε το 1957, από τους Έντμουντ Σούλμαν και Τομ Χάρλαν, και η εκτίμησή τους ήταν πως το δέντρο είχε ηλικία, εκείνη την εποχή, 4.789 ετών (κάτι που σημαίνει πως φύτρωσε το 2832 π.Χ..). Πήρε το όνομά του από τον Μαθουσάλα, που είναι ο μακροβιότερος άνθρωπος που αναφέρεται από την Βίβλο και αναφέρεται χαρακτηριστικά ότι έζησε 969 έτη.

Η ακριβής θέση του δέντρου, σε υψόμετρο μεταξύ 2.900 και 3.000 μέτρων, κρατείται μυστική, για να προστατευθεί από πιθανούς βανδαλισμούς. Αιτία υπήρξε η κοπή του δέντρου Προμηθέας, το 1964, όταν για την μελέτη του έγινε διαγώνια τομή στον κορμό του, καταστρέφοντας τον οργανισμό. Ο Προμηθέας είχε εκείνη την εποχή ηλικία μεγαλύτερη των 4.844 ετών. 

Οι μόνοι αρχαιότεροι από το δέντρο Μαθουσάλα ζωντανοί οργανισμοί, είναι κλωνικοί, δηλαδή προέρχονται μόνο από έναν γονέα, με ασεξουαλική αναπαραγωγή.

Παραπομπές
----------

1. ↑  Info and clips from documentary film
2. ↑  Gymnosperm Database (15 Μαρτίου 2007). «*Pinus longaeva*».

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Methuselah (tree)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Όντο**, γαλλ.: *Odo* (απεβ. το 985) ήταν ο δεύτερος κόμης του Fézensac από το 960 έως το τέλος του.

Βιογραφία
---------

Ήταν ο μεγαλύτερος γιος και διάδοχος του Γουλιέλμου Γκαρθές. Ο μικρότερος αδελφός του Όντο, ο Βερνάρδος Α΄, έλαβε το Αρμανιάκ, ένα μέρος της επικράτειας τού πατέρα τους.

Ο Όντο πέρασε τα πρώτα του χρόνια λεηλατώντας γειτονικά εδάφη, και διαπράττοντας πολλές παραβιάσεις κατά της Εκκλησίας. Γι' αυτό ονομάστηκε από τους εκκλησιαστικούς χρονικογράφους *Eλλειπής* ή *Aνόητος*. Στη μετέπειτα ζωή του επανορθώθηκε, δωρίζοντας την εκκλησία του Σαιν-Μαρτίν ντε Μπερντάλ στους Κανόνες μοναχούς του Σαιν-Μαρί.

Τον διαδέχθηκε ο μονάκριβος γιος του Bερνάρδος.

Πηγές
-----

* *Histoire de la Gascogne*, l'Abbé JJ Montlezun, 1846 – 50 ( σε απευθείας σύνδεση )
* *L'art de vérifier les dates des faits historiques, des inscriptions, des chroniques, κ.λπ.*, τόμ. 9, 1818, σσ.296 κ.εξ. ( σε απευθείας σύνδεση )

1. 1 2 3 4 5  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*.
Ο **Υψηλός Στίβος** λατινικά: *Alta Semita*‎, ήταν ένας δρόμος στην αρχαία Ρώμη, που έδωσε το όνομά του σε μία από τις 14 περιοχές της Ρώμης της εποχής του Αυγούστου.

Η **Άλτα Σεμίτα** οδηγούσε την κυκλοφορία στη Ρώμη από την Οδό του Άλατος (Via Salaria), που υπήρχε από την προϊστορική εποχή, προς το κέντρο της πόλης. Η μεγάλη αρχαιότητα του δρόμου υποδηλώνεται επίσης από το *semita*, μία λατινική λέξη που συνήθως σημαίνει «μονοπάτι» και δεν χρησιμοποιείται για κανέναν άλλο ρωμαϊκό δρόμο. Ο δρόμος κατευθυνόταν πιθανότατα κατά μήκος της σύγχρονης Βία ντελ Κουιρινάλε και Βία Βέντι Σετέμπρε, στη ράχη του Κυρινάλιου λόφου, δημιουργώντας μία ευθεία διαδρομή νοτιοδυτικά από την Πόρτα Κολλίνα στα Σέρβια Τείχη προς έναν σημαντικό ναό από την εποχή του Αδριανού στον λόφο Σαλουτάρις. Πιθανότατα συνδέθηκε με το Βίκους Ιουγκάριους.

Μπορεί επίσης ο δρόμος που ονομαζόταν Άλτα Σεμίτα στην εποχή της Δημοκρατίας να μην ήταν ο ίδιος με αυτόν, που ήταν γνωστός στην μετέπειτα Αυτοκρατορία.

Οι κατάλογοι περιφερειών ονομάζουν την Περιοχή VI ως Άλτα Σεμίτα, από την οδό. Ο ναός του *Γένους των Φλαβίων* (templum Gentis Flaviae) βρισκόταν στην Άλτα Σεμίτα, σύμφωνα με τον περιφερειακό κατάλογο.

Παραπομπές
----------

1. ↑  Βλ. χάρτη Αρχαίας Ρώμης, στο: «Ρώμη». *Εγκυκλοπαιδικόν λεξικόν*. **11**. Αθήνα: Εκδοτικός Οίκος Ελευθερουδάκη. 1931. σελ. 213.
2. ↑  Lawrence Richardson, *A New Topographical Dictionary of Ancient Rome* (Johns Hopkins University Press, 1992), p. 5.
3. 1 2  Richardson, *A New Topographical Dictionary,* p. 5.
4. ↑  Kim J. Hartswick, *The Gardens of Sallust: A Changing Landscape* (University of Texas Press, 2004), p. 150, note 10, citing the arguments of Rodríguez-Almeida.
5. ↑  Penelope J. E. Davies (28 Ιουνίου 2010). *Death and the Emperor: Roman Imperial Funerary Monuments from Augustus to Marcus Aurelius*. University of Texas Press. σελίδες 25–. ISBN 978-0-292-78956-2.